دونیانین ان بؤیوک ایکینجی آلماسی اولاراق بیلینن "لسدی لا رونا" 53 میلیون د‌لارا ساتیلدی.
اینگیلیس جواهیرات شیرکتی گراف دیاموندز، تنیس توپو بؤیوکلوگون‌دکی مین 109 قیراط‌لیق آلماسین یئنی صاحبی اولدو.
آلماس، گئچن ایل اینگیلتره‌نین باشکندی لندنده آچیق آرتیرمایا چیخاریلمیش آنجاق آچیلیش قیمتی اولا‌راق تعیین اولونان 70 میلیون د‌لاری وئرن چیخمامیشدی.
آلماس، 2015ین نوامبر آییندا کانادا‌لی لوکارا دیاموند شیرکتی‌نین بوتسوانا معد‌نینده تاپیلمیشدی. آلماسا، بوتسوانا یئرلی دیل‌لرین‌دن سوانادا "ایشیغیمیز" معناسینا گلن لسدی لا رونا آدی وئریلمیشدی.
تخمینا 3 میلیارد ایل اؤنجه‌دن قالان مین 109 قیراط‌لیق آلماس، ایندییه قدر تاپیلان ان بؤیوک ایکینجی آلماس اولاراق ثبت ائدیلمیشدی.
